section_heading: Lokalna i regionalna uprava
paragraph_text: Rad u javnim službama Jerković je započela 2005. godine kao članica Poglavarstva Grada Rijeke zadužena za zdravstvo i socijalu. Nakon lokalnih izbora 2006. godine potvrđena je jednoglasno u Gradskom vijeću za zamjenicu gradonačelnika i tu funkciju obnaša do kraja mandata (2009.). U istom mandatu na čelu je Povjerenstva za borbu protiv ovisnosti grada Rijeke. Predsjednica je Savjeta za zdravlje Primorsko-goranske županije (2012. - ) te  Upravnog vijeća Thalassotherapije Opatija (2013. - ). Bila je i članica Upravnog vijeća Klinike za ortopediju Lovran (2012. – 2015.).